***Suvestinė redakcija nuo 2015-01-01 iki 2016-08-02***

*Įsakymas paskelbtas: Žin. 2008, Nr. , i. k. 10830AAISAK00AV-112*

APLINKOS APSAUGOS AGENTŪROS DIREKTORIAUS



ĮSAKYMAS

**Dėl FONINIO APLINKOS ORO UŽTERŠTUMO DUOMENŲ IR METEOROLOGINIŲ DUOMENŲ NAUDOJIMO PLANUOJAMOS ŪKINĖS VEIKLOS POVEIKIUI APLINKOS ORUI ĮVERTINTI REKOMENDACIJŲ PATVIRTINIMO**

2008 m. liepos 10 d. Nr. AV-112

Vilnius

*Pakeistas teisės akto pavadinimas:*

*Nr. ,
2014-10-28,
paskelbta TAR 2014-10-30, i. k. 2014-15181*

Vadovaudamasis Aplinkos apsaugos agentūros nuostatų, patvirtintų Lietuvos Respublikos aplinkos ministro 2004 m. liepos 14 d. įsakymu Nr. D1-385 (Žin., 2004, Nr. [115-4310](https://www.e-tar.lt/portal/lt/legalAct/TAR.D6C1574147F8)), 11.5 punktu ir įgyvendindamas Lietuvos Respublikos aplinkos ministro 2007 m. lapkričio 30 d. įsakymo Nr. D1-653 „Dėl Teršalų sklaidos skaičiavimo modelių, foninio aplinkos oro užterštumo duomenų ir meteorologinių duomenų naudojimo tvarkos ūkinės veiklos poveikiui aplinkos orui įvertinti“ (Žin., 2007, Nr. [127-5189](https://www.e-tar.lt/portal/lt/legalAct/TAR.B4A63D6B715B)) 2.1.1 punktą,

tvirtinu Foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijas (pridedama).

DIREKTORIUS LIUTAURAS STOŠKUS

PATVIRTINTA

Aplinkos apsaugos agentūros direktoriaus 2008 m. liepos 10 d. įsakymu Nr. AV-112

**FONINIO APLINKOS ORO UŽTERŠTUMO DUOMENŲ NAUDOJIMO ŪKINĖS VEIKLOS POVEIKIUI APLINKOS ORUI ĮVERTINTI REKOMENDACIJOS**

**I. BENDROSIOS NUOSTATOS**

1. Foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijos (toliau – rekomendacijos) nustato foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti, taikant teršalų sklaidos skaičiavimo modelius, eiliškumą bei šių duomenų gavimo būdus.

2. Rekomendacijos skirtos dokumentų rengėjams, teisės aktų nustatyta tvarka atliekantiems planuojamos ir vykdomos ūkinės veiklos poveikio aplinkos orui vertinimą (toliau – Projektų rengėjai), ir valstybės institucijoms, teikiančioms foninio aplinkos oro užterštumo ir meteorologinius duomenis.

*Punkto pakeitimai:*

*Nr. ,
2012-01-26,
Žin., 2012, Nr.
13-601 (2012-01-28), i. k. 11230AAISAK000AV-15*

**II. FONINIO APLINKOS ORO UŽTERŠTUMO DUOMENŲ IR METEOROLOGINIŲ DUOMENŲ TEIKIMAS IR NAUDOJIMAS**

3. Projektų rengėjai planuojamos ar vykdomos ūkinės veiklos poveikiui aplinkos orui įvertinti foninio aplinkos užterštumo duomenis naudoja šia eiliškumo tvarka:

3.1. aplinkos oro kokybės tyrimo (toliau – OKT) stočių matavimų duomenis – vidutines metines teršalų koncentracijas – jeigu tokios stotys yra 2 kilometrų atstumu nuo planuojamos ar vykdomos ūkinės veiklos objekto, kurio poveikis aplinkos orui turi būti įvertintas;

*Punkto pakeitimai:*

*Nr. ,
2014-10-28,
paskelbta TAR 2014-10-30, i. k. 2014-15181*

3.2. indikatorinių aplinkos oro kokybės vertinimų, atliktų per pastaruosius penkerius metus, duomenis, jeigu nėra šių rekomendacijų 3.1 papunktyje nurodytų duomenų;

*Punkto pakeitimai:*

*Nr. ,
2014-10-28,
paskelbta TAR 2014-10-30, i. k. 2014-15181*

3.3. modeliavimo būdu nustatytus vidutinius metinius aplinkos oro užterštumo duomenis, jeigu nėra šių rekomendacijų 3.1 ir 3.2 papunkčiuose nurodytų duomenų.

*Punkto pakeitimai:*

*Nr. ,
2014-10-28,
paskelbta TAR 2014-10-30, i. k. 2014-15181*

3.4. apie ūkinės veiklos objektą, kurio poveikį aplinkos orui numatoma vertinti, visų iki 2 kilometrų atstumu esančių ūkinės veiklos objektų Aplinkos oro taršos šaltinių ir iš jų išmetamų teršalų inventorizacijos ataskaitų, parengtų vadovaujantis Aplinkos oro taršos šaltinių ir iš jų išmetamų teršalų inventorizacijos ir ataskaitų teikimo taisyklėmis, patvirtintomis Lietuvos Respublikos aplinkos ministro 2002 m. birželio 27 d. įsakymu Nr. 340 „Dėl Aplinkos oro taršos šaltinių ir iš jų išmetamų teršalų inventorizacijos ir ataskaitų teikimo taisyklių patvirtinimo“, duomenys, jeigu nėra šių rekomendacijų 3.1, 3.2 ir 3.3 papunkčiuose nurodytų duomenų. Papildomai, įskaitomos ir vidutinės metinės aplinkos oro teršalų kaimo foninių koncentracijų reikšmės.

*Punkto pakeitimai:*

*Nr. ,
2012-01-26,
Žin., 2012, Nr.
13-601 (2012-01-28), i. k. 11230AAISAK000AV-15*

*Nr. ,
2014-10-28,
paskelbta TAR 2014-10-30, i. k. 2014-15181*

4. Projektų rengėjai į planuojamos ar vykdomos ūkinės veiklos poveikiui aplinkos orui įvertinti skaičiavimus, be šių rekomendacijų 3 punkte nurodytų duomenų, privalo įtraukti apie ūkinės veiklos objektą, kurio poveikį aplinkos orui numatoma vertinti, visos iki 2 kilometrų atstumu planuojamos ūkinės veiklos, dėl kurios teisės aktų nustatyta tvarka priimtas teigiamas sprendimas dėl planuojamos ūkinės veiklos galimybių, poveikio aplinkai vertinimo dokumentuose (ataskaitose ar atrankos dokumentuose) pateiktus į aplinkos orą numatomų išmesti teršalų kiekio skaičiavimo duomenis ir kitus Aplinkos apsaugos agentūros turimus duomenis apie iki 2 kilometrų atstumu planuojamų ūkinės veiklos objektų numatomą išmesti teršalų kiekį.

*Punkto pakeitimai:*

*Nr. ,
2014-10-28,
paskelbta TAR 2014-10-30, i. k. 2014-15181*

5. Šių rekomendacijų 3.1-3.3 papunkčiuose nurodyti duomenys kartu su OKT stočių bei indikatorinių tyrimų vietų geografinėmis koordinatėmis ir/arba pašto adresais skelbiami Aplinkos apsaugos agentūros interneto svetainėje adresu http://gamta.lt.

*Punkto pakeitimai:*

*Nr. ,
2014-10-28,
paskelbta TAR 2014-10-30, i. k. 2014-15181*

6. Šių rekomendacijų 3.4 papunktyje ir 4 punkte nurodytus duomenis teikia Aplinkos apsaugos agentūra pagal Projektų rengėjų prašymus, kuriuose turi būti pateikta informacija apie ūkinės veiklos objekto, kurio poveikį aplinkos orui numatoma vertinti, vietą ir iš jo taršos šaltinių numatomus išmesti teršalus ir nurodyti konkretūs pasirinktam taršos skaičiavimo modeliui reikalingi kitų taršos šaltinių ir iš jų išmetamų teršalų parametrai.

*Punkto pakeitimai:*

*Nr. ,
2014-05-09,
paskelbta TAR 2014-05-12, i. k. 2014-05315*

7. Taikant visus teršalų sklaidos skaičiavimo modelius tiesiogiai skaičiuojama smulkiųjų kietųjų dalelių KD10 (toliau – KD10) ir kietųjų dalelių KD2,5 (toliau – KD2,5) koncentracija aplinkos ore, tačiau kaip modelio įvesties duomuo gali būti naudojamas iš taršos šaltinio išmetamas bendras kietųjų dalelių kiekis.

*Punkto pakeitimai:*

*Nr. ,
2012-01-26,
Žin., 2012, Nr.
13-601 (2012-01-28), i. k. 11230AAISAK000AV-15*

8. Tuose teršalų sklaidos skaičiavimo modeliuose, kuriais tiesiogiai negalima apskaičiuoti KD10 ir KD2,5 koncentracijos aplinkos ore, turi būti naudojamas koeficientas 0,7 kietųjų dalelių koncentracijos perskaičiavimui į KD10 koncentraciją ir koeficientas 0,5 – KD10 koncentracijos perskaičiavimui į KD2,5 koncentraciją.

*Punkto pakeitimai:*

*Nr. ,
2012-01-26,
Žin., 2012, Nr.
13-601 (2012-01-28), i. k. 11230AAISAK000AV-15*

9. Vykdomos ir planuojamos ūkinės veiklos poveikis aplinkos orui vertinamas taikant į aplinkos orą išmetamiems teršalams nustatytas ribines vertes, vadovaujantis Teršalų, kurių kiekis aplinkos ore ribojamas pagal Europos Sąjungos kriterijus, sąrašu ir Teršalų, kurių kiekis aplinkos ore ribojamas pagal nacionalinius kriterijus, sąrašu ir ribinėmis aplinkos oro užterštumo vertėmis, patvirtintais Lietuvos Respublikos aplinkos ministro ir Lietuvos Respublikos sveikatos apsaugos ministro 2000 m. spalio 30 d. įsakymu Nr. 471/582 „Dėl Teršalų, kurių kiekis aplinkos ore ribojamas pagal Europos Sąjungos kriterijus, sąrašo ir teršalų, kurių kiekis aplinkos ore ribojamas pagal nacionalinius kriterijus, sąrašo ir ribinių aplinkos oro užterštumo verčių patvirtinimo“ (toliau – Teršalų, kurių kiekis aplinkos ore ribojamas pagal Europos Sąjungos kriterijus, sąrašas; Teršalų, kurių kiekis aplinkos ore ribojamas pagal nacionalinius kriterijus, sąrašas), Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normomis, patvirtintomis Lietuvos Respublikos aplinkos ministro ir Lietuvos Respublikos sveikatos apsaugos ministro 2001 m. gruodžio 11 d. įsakymu Nr. 591/640 „Dėl Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normų patvirtinimo“, ir Aplinkos oro užterštumo arsenu, kadmiu, nikeliu ir benzo(a)pirenu siektinomis vertėmis, patvirtintomis Lietuvos Respublikos aplinkos ministro ir Lietuvos Respublikos sveikatos apsaugos ministro 2006 m. spalio 3 d. įsakymu Nr. D1-153/V-246 „Dėl Aplinkos oro užterštumo arsenu, kadmiu, nikeliu ir benzo(a)pirenu siektinų verčių patvirtinimo“.

*Punkto pakeitimai:*

*Nr. ,
2012-01-26,
Žin., 2012, Nr.
13-601 (2012-01-28), i. k. 11230AAISAK000AV-15*

*Nr. ,
2014-10-28,
paskelbta TAR 2014-10-30, i. k. 2014-15181*

10. Teršalams, nurodytiems Teršalų, kurių kiekis aplinkos ore ribojamas pagal Europos Sąjungos kriterijus, sąraše, taikomos šiems vidurkinimo laikotarpiams nustatytos ribinės vertės:

10.1. paskaičiuota KD10 maksimali 24 valandų vidurkio koncentracija arba 90,4 procentilis lyginami su 24 valandų ribine verte, vidutinė metinė koncentracija – su metine ribine verte, paskaičiuota vidutinė metinė KD2,5 koncentracija – su metine ribine verte;

*Punkto pakeitimai:*

*Nr. ,
2012-01-26,
Žin., 2012, Nr.
13-601 (2012-01-28), i. k. 11230AAISAK000AV-15*

10.2. paskaičiuota azoto dioksido (NO2) maksimali 1 valandos koncentracija arba 99.8 procentilis lyginami su 1 valandos ribine verte, vidutinė metinė koncentracija – su metine ribine verte;

10.3. paskaičiuota sieros dioksido (SO2) maksimali 1 valandos koncentracija arba 99.7 procentilis lyginami su 1 valandos ribine verte, maksimali 24 valandų vidurkio koncentracija arba 99.2 procentilis – su 24 valandų ribine verte;

10.4 paskaičiuota anglies monoksido (CO) maksimali 8 valandų slenkančio vidurkio koncentracija lyginama su to paties laikotarpio ribine verte;

10.5. paskaičiuotos benzeno, švino, kadmio, arseno, nikelio, benzo(a)pireno vidutinės metinės koncentracijos lyginamos su metinėmis ribinėmis arba siektinomis vertėmis.

*Punkto pakeitimai:*

*Nr. ,
2012-01-26,
Žin., 2012, Nr.
13-601 (2012-01-28), i. k. 11230AAISAK000AV-15*

11.Teršalams, nurodytiems Teršalų, kurių kiekis aplinkos ore ribojamas pagal nacionalinius kriterijus, sąraše, taikomos pusės valandos arba paros ribinės vertės.

12. Projektų rengėjai planuojamos ar vykdomos ūkinės veiklos poveikiui aplinkos orui įvertinti taikant teršalų sklaidos skaičiavimo modelius naudoja vietovės, kurioje vykdoma ar planuojama vykdyti ūkinė veikla, meteorologinius duomenis, pateiktus Lietuvos hidrometeorologijos tarnybos prie Aplinkos ministerijos. Teršalų skaičiavimo modeliui teikiami artimiausios vietovei meteorologinės stoties penkerių metų meteorologiniai duomenys. Jeigu penkerių metų meteorologinių duomenų nėra, turi būti naudojami mažiausiai vienerių metų duomenys. Projektų rengėjai turi pateikti Aplinkos apsaugos agentūrai dokumentą, patvirtinantį meteorologinių duomenų įsigijimą iš Lietuvos hidrometeorologijos tarnybos prie Aplinkos ministerijos, kartu su planuojamos ūkinės veiklos poveikio aplinkos orui vertinimo dokumentais.

*Punkto pakeitimai:*

*Nr. ,
2014-10-28,
paskelbta TAR 2014-10-30, i. k. 2014-15181*

13. Lietuvos hidrometeorologijos tarnybos prie Aplinkos ministerijos projektų rengėjams pagal sutartis pateikti vietovės meteorologiniai duomenys naudojami 5 (įskaitant įsigijimo) metus.

*Punkto pakeitimai:*

*Nr. ,
2014-10-28,
paskelbta TAR 2014-10-30, i. k. 2014-15181*

**III. BAIGIAMOSIOS NUOSTATOS**

14. Aplinkos apsaugos agentūra, kilus neaiškumų dėl naudojamų duomenų pagrįstumo, turi teisę pareikalauti, kad Projektų rengėjai pateiktų papildomą informaciją apie taikomą modelį ir apie modeliavimui naudojamus duomenis.

*Punkto pakeitimai:*

*Nr. ,
2014-05-09,
paskelbta TAR 2014-05-12, i. k. 2014-05315*

\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Aplinkos apsaugos agentūra, Įsakymas

Nr. ,
2012-01-26,
Žin., 2012, Nr.
13-601 (2012-01-28), i. k. 11230AAISAK000AV-15

Dėl Aplinkos apsaugos agentūros direktoriaus 2008 m. liepos 10 d. įsakymo Nr. AV-112 "Dėl Foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijų patvirtinimo" pakeitimo

2.

Aplinkos apsaugos agentūra, Įsakymas

Nr. ,
2014-05-09,
paskelbta TAR 2014-05-12, i. k. 2014-05315

Dėl Aplinkos apsaugos agentūros direktoriaus 2008 m. liepos 10 d. įsakymo Nr. AV-112 „Dėl Foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijų patvirtinimo“ pakeitimo

3.

Aplinkos apsaugos agentūra, Įsakymas

Nr. ,
2014-10-28,
paskelbta TAR 2014-10-30, i. k. 2014-15181

Dėl Aplinkos apsaugos agentūros direktoriaus 2008 m. liepos 10 d. įsakymo Nr. AV-112 „Dėl Foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijų patvirtinimo“ pakeitimo